উৎসবমুখর পরিবেশে চলছে ক্র্যাবের ভোটগ্রহণ
উৎসবমুখর পরিবেশে চলছে অপরাধ বিষয়ক সাংবাদিকদের সংগঠন বাংলাদেশ ক্রাইম রিপোর্টার্স অ্যাসোসিয়েশনের (ক্র্যাব) কার্যনির্বাহী কমিটি-২০২৩ এর নির্বাচনের ভোটগ্রহণ। এ উপলক্ষে রাজধানীর সেগুনবাগিচায় ক্র্যাব চত্বরে উৎসবমুখর পরিবেশ বিরাজ করছে।

সোমবার (১৫ জানুয়ারি) সকাল ১০টা থেকে রাজধানীর সেগুনবাগিচায় ক্র্যাব কার্যালয়ে এ ভোটগ্রহণ শুরু হয়। মধ্যাহ্নভোজ ও নামাজের জন্য আধা ঘণ্টা বিরতি বাদে বিকেল ৪টা পর্যন্ত চলবে এ ভোটগ্রহণ।

ভোটগ্রহণ কার্যক্রম শুরুর আগেই ক্র্যাব কার্যালয়ের সামনে আসতে থাকেন ভোটাররা। নির্ধারিত সময়েই অত্যন্ত সুশৃঙ্খল ও আনন্দমুখর পরিবেশে ভোটগ্রহণ শুরু হয়।

বাংলাদেশ ফেডারেল সাংবাদিক ইউনিয়নের সাবেক সভাপতি মনজুরুল আহসান বুলবুল নির্বাচন পরিচালনা কমিটির দায়িত্ব পালন করছেন।

এবারের নির্বাচনে সভাপতি, সাধারণ সম্পাদক ও অন্যান্য পদে মোট প্রার্থীর সংখ্যা ৩২ জন।

এরমধ্যে সভাপতি পদে প্রতিদ্বন্দ্বিতা করছেন দুজন। তারা হলেন- ইসারফ হোসেন ইসা ও কামরুজ্জামান খান। সহ-সভাপতি পদে প্রতিদ্বন্দ্বিতা করছেন চারজন। তারা হলেন- এনামুল কবীর রুপম, উমর ফারুক আলহাদী, নিত্য গোপাল তুতু ও শাহীন আবদুল বারী। সাধারণ সম্পাদক পদে প্রতিদ্বন্দ্বিতা করছেন চারজন। তারা হলেন- এম এম বাদশাহ, এস এম নুরুজ্জামান, দুলাল হোসেন ও সিরাজুল ইসলাম। যুগ্ম সম্পাদক পদে প্রতিদ্বন্দ্বিতা করছেন তিনজন। তারা হলেন- আবদুল লতিফ রানা, দিপন দেওয়ান ও নিয়াজ আহম্মেদ লাবু। অর্থ সম্পাদক পদে প্রতিদ্বন্দ্বিতা করছেন আমিনুল ইসলাম ও হরলাল রায় সাগর। সাংগঠনিক সম্পাদক পদে প্রতিদ্বন্দ্বিতা করছেন মো. তানভীর হাসান ও শহিদুল ইসলাম রাজী।

এছাড়াও দপ্তর সম্পাদক পদে প্রতিদ্বন্দ্বিতা করছেন দুজন। তারা হলেন- কামাল হোসেন তালুকদার ও মো. উজ্জ্বল হোসেন জিসান। প্রচার ও প্রকাশনা সম্পাদক পদে প্রতিদ্বন্দ্বিতা করছেন নিহাল হোসাইন ও মাজহারুল ইসলাম খান। ক্রীড়া ও সাংস্কৃতিক সম্পাদক পদে বিনা প্রতিদ্বন্দ্বিতায় নির্বাচিত হয়েছেন রকিবুল ইসলাম মানিক। কল্যাণ সম্পাদক পদে প্রতিদ্বন্দ্বিতা করছেন দুজন। তারা হলেন- ওয়াসিম সিদ্দিকী ও মো. মাহমুদুল হাসান। প্রশিক্ষণ ও তথ্যপ্রযুক্তি সম্পাদক পদে বিনা প্রতিদ্বন্দ্বিতায় নির্বাচিত হয়েছেন ইসমাঈল হুসাইন ইমু। আন্তর্জাতিক সম্পাদক পদে প্রতিদ্বন্দ্বিতা করছেন তিনজন। তারা হলেন- গোলাম সাত্তার রনি, মোহাম্মদ জাকারিয়া ও শাহীন আলম। কার্যনির্বাহী সদস্য পদ তিনটিতে প্রতিদ্বন্দ্বিতা করছেন চারজন। তারা হলেন- আলী আজম, মো. আবু দাউদ খান, মো. শহিদুল আলম ও শেখ কালিমউল্যাহ।

এ ভোটের মাধ্যমে আগামী এক বছরের জন্য অপরাধ বিষয়ক সাংবাদিকদের এ সংগঠন পরিচালনায় নেতৃত্ব নির্বাচন করবেন ভোটাররা।


উৎসবমুখর পরিবেশে চলছে অপরাধ বিষয়ক সাংবাদিকদের সংগঠন বাংলাদেশ ক্রাইম রিপোর্টার্স অ্যাসোসিয়েশনের (ক্র্যাব) কার্যনির্বাহী কমিটি-২০২৩ এর নির্বাচনের ভোটগ্রহণ। এ উপলক্ষে রাজধানীর সেগুনবাগিচায় ক্র্যাব চত্বরে উৎসবমুখর পরিবেশ বিরাজ করছে।